Source: https://mesto.hnusta.sk/udalosti-v-meste/aktuality/vyberove-konanie-na-obsadenie-funkcie-riaditel-zakladnej-umeleckej-skoly-hnusta-1030sk.html
Timestamp: 2019-10-17 19:11:31+00:00

Document:
Aktuality - Výberové konanie na obsadenie funkcie riaditeľ Základnej umeleckej školy Hnúšťa - Oficiálna stránka mesta Hnúšťa
Aktuality - Výberové konanie na obsadenie funkcie riaditeľ Základnej umeleckej školy Hnúšťa
Výberové konanie na obsadenie funkcie...
Výberové konanie na obsadenie funkcie riaditeľ Základnej umeleckej školy Hnúšťa
Mesto Hnúšťa, zastúpené primátorom mesta PhDr. Romanom Lebedom vyhlasuje výberové konanie na obsadenie miesta - riaditeľ/riaditeľka Základnej umeleckej školy Hnúšťa.
Mesto Hnúšťa, zastúpené primátorom mesta
PhDr. Romanom Lebedom, podľa § 4 zákona č. 596/2003 Z. z. o štátnej správe
v školstve a školskej samospráve a o zmene a doplnení niektorých zákonov v znení neskorších predpisov a podľa § 5 zákona č. 552/2003 Z. z. o výkone práce
vo verejnom záujme v znení neskorších predpisov
na obsadenie miesta:
riaditeľ / riaditeľka Základnej umeleckej školy,
Nábrežie Rimavy 457, 981 01 Hnúšťa
kvalifikačné predpoklady a osobitné kvalifikačné požiadavky na výkon pedagogickej činnosti
v podkategórii pedagogického zamestnanca - učiteľ základnej umeleckej školy podľa § 34 ods. 2 zákona č. 317/2009 Z. z. o pedagogických zamestnancoch a odborných zamestnancoch
a o zmene a doplnení niektorých zákonov v znení neskorších predpisov a podľa vyhlášky Ministerstva školstva Slovenskej republiky č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v znení neskorších predpisov (Časť X.),
absolvovanie prvej atestácie alebo jej náhradnej formy podľa § 61 ods. 7 zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,
najmenej päť rokov pedagogickej činnosti podľa § 3 ods. 5 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
Iné predpoklady a požiadavky:
znalosť všeobecne záväzných právnych predpisov v oblasti školstva, základná znalosť problematiky riadenia školy,
znalosť všeobecne záväzných právnych predpisov v oblasti samosprávy, pracovnoprávnych a ekonomických a vzťahov,
Požadované doklady (originál alebo úradne overená kópia):
doklady o vzdelaní,
doklady o absolvovaní prvej atestácie alebo jej náhradnej formy podľa § 61 ods. 7 zákona
č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov,
údaje potrebné na vyžiadanie výpisu z registra trestov,
lekárske potvrdenie o telesnej spôsobilosti a duševnej spôsobilosti na výkon činnosti vedúceho pedagogického zamestnanca (nie staršie ako mesiac),
návrh koncepcie rozvoja Základnej umeleckej školy, Nábrežie Rimavy 457, 981 01 Hnúšťa,
súhlas dotknutej osoby so spracúvaním osobných údajov na účely výberového konania podľa Nariadenia Európskeho parlamentu a Rady EÚ č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov (nie starší ako jeden mesiac),
čestné vyhlásenie o pravdivosti všetkých údajov uvedených v predkladaných dokladoch,
presná adresa pre doručovanie písomností, e-mailová adresa a telefonický kontakt.
Žiadosť o zaradenie do výberového konania s požadovanými dokladmi v zalepenej obálke s označením „Výberové konanie ZUŠ Hnúšťa – NEOTVÁRAŤ“ je potrebné doručiť (osobne alebo poštou – rozhodujúci je dátum doručenia do podateľne Mestského úradu Hnúšťa) do 24. apríla 2019 do 14.00 hod. na adresu: Mestský úrad, Francisciho 74 , 981 01 Hnúšťa.
Výberovou komisiou na výberové konanie je rada školy. Uchádzačov, ktorí spĺňajú podmienky zaradenia do výberového konania, výberová komisia pozve na výberové konanie najmenej sedem dní pred jeho začatím s uvedením dátumu, miesta a hodiny výberového konania.
Zriaďovateľ vymenúva riaditeľa / riaditeľku školy na päťročné funkčné obdobie na návrh rady školy. Predpokladaný nástup do funkcie riaditeľa / riaditeľky školy je od 9. júna 2019.
Platové podmienky sú stanovené podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.
V Hnúšti dňa 26. marca 2019
Vyhlásenie VK riaditeľ/riaditeľka ZUŠ
Vytvorené: 29. 3. 2019
Posledná aktualizácia: 29. 3. 2019 12:31
XEšte raz, ale lepšie
XRegionálny gurmánsky deň
XMaduar v Hnúšti!
XMITROVANIE: Blíži sa ukončenie pastierskej sezóny
Dnes je štvrtok, 17.10.2019, 21:11:31
Denné teploty 14/18°C, v 1000m okolo 5°C.
TÝŽDEŇ: 3162
CELKOM: 641877

References: § 4
 § 5
 § 34
 § 61
 § 3
 § 61